Ericu950/Stoicheia-meter-silver huggingface dataset:
τὸ φιλότιμον δ ἡ Κλειὼ μάλιστα κυδαίνειν καὶ συνεπιγαυροῦν εἴληχεν ἡ δὲ Πολύμνια τοῦ φιλομαθοῦς ἐστι καὶ μνημονικοῦ τῆς ψυχῆς ·
διὸ καὶ Σικυώνιοι τῶν τριῶν Μουσῶν μίαν Πολυμάθειαν καλοῦσιν .
Εὐτέρπῃ δὲ πᾶς ἄν τις ἀποδοίη τὸ θεωρητικὸν τῆς περὶ φύσιν ἀληθείας , οὔ τε καθαρωτέρας οὔ τε καλλίους ἑτέρῳ γένει παραλιπὼν εὐπαθείας καὶ τέρψεις .
τῆς δ ἐπιθυμίας τὸ μὲν περὶ ἐδωδὴν καὶ πόσιν ἡ Θάλεια κοινωνητικὸν ποιεῖ καὶ συμποτικὸν ἐξ ἀπανθρώπου καὶ θηριώδους ·
διὸ τοὺς φιλοφρόνως καὶ ἱλαρῶς συνόντας ἀλλήλοις ἐν οἴνῳ θαλιάζειν λέγομεν , οὐ τοὺς ὑβρίζοντας καὶ παροινοῦντας ·
ταῖς δὲ περὶ συνουσίαν σπουδαῖς ἡ Ἐρατὼ παροῦσα μετὰ πειθοῦς λόγον ἐχούσης καὶ καιρὸν ἐξαιρεῖ καὶ κατασβέννυσι τὸ μανικὸν τῆς ἡδονῆς καὶ οἰστρῶδες , εἰς φιλίαν καὶ πίστιν οὐχ ὕβριν οὐ δ ἀκολασίαν τελευτώσης .
οἵδε καὶ ὀφθαλμῶν ἡδονήν , εἶδος εἴ τε τῷ λόγῳ μᾶλλον εἴ τε τῷ πάθει προσῆκον εἴ τε κοινὸν ἀμφοῖν ἐστιν , αἱ λοιπαὶ δύο , Μελπομένη καὶ Τερψιχόρη , παραλαβοῦσαι κοσμοῦσιν 0 1 2 ·
ὥστε τὴν μὲν εὐφροσύνην μὴ κήλησιν εἶναι , τὸ δὲ μὴ γοητείαν ἀλλὰ τέρψιν 0 1 .
ἐκ τούτου πυραμοῦντος ἐπῆραν τουτ ἐσπᾶσι νικητήριον ὀρχήσεως ·
ἀπεδείχθη δὲ κριτὴς μετὰ Μενίσκου τοῦ παιδοτρίβου Λαμπρίας ὁ ἀδελφός ·
ὠρχήσατο γὰρ πιθανῶς τὴν πυρρίχην καὶ χειρονομῶν ἐν ταῖς παλαίστραις ἐδόκει διαφέρειν τῶν παίδων .
ὀρχουμένων δὲ πολλῶν προθυμότερον ἢ μουσικώτερον , δύο τοὺς εὐδοκίμους καὶ βουλομένους ἀνασῴζειν τὴν ἐμμέλειαν ἠξίουν τινὲς ὀρχεῖσθαι φορὰν παρὰ φοράν 0 .
ἐπεζήτησεν οὖν ὁ Θρασύβουλος Ἀμμωνίου τί βούλεται τ οὔνομα τῆς φορᾶς , καὶ παρέσχε τῷ Ἀμμωνίῳ περὶ τῶν μερῶν τῆς ὀρχήσεως πλείονα διελθεῖν .
ἔφη δὲ τρία εἶναι , τὴν φορὰν καὶ τὸ σχῆμα καὶ τὴν δεῖξιν .
ἡ γὰρ ὄρχησις ἔκ τε κινήσεων καὶ σχέσεων συνέστηκεν , ὡς τὸ μέλος τῶν φθόγγων καὶ τῶν διαστημάτων ἐνταῦθα δ αἱ μοναὶ πέρατα τῶν κινήσεών εἰσι 0 .
φορὰς μὲν οὖν τὰς κινήσεις ὀνομάζουσι , σχήματα δὲ σχέσεις καὶ διαθέσεις , εἰς ἃς φερόμεναι τελευτῶσιν αἱ κινήσεις , ὅταν Ἀπόλλωνος ἢ Πανὸς ἤ τινος Βάκχης σχῆμα διαθέντες ἐπὶ τοῦ σώματος γραφικῶς τοῖς εἴδεσιν ἐπιμένωσι 0 .
τὸ δὲ τρίτον , ἡ δεῖξις , οὐ μιμητικόν ἐστιν , ἀλλὰ δηλωτικὸν ἀληθῶς τῶν ὑποκειμένων ὡς γὰρ οἱ ποιηταὶ τοῖς κυρίοις ὀνόμασι δεικτικῶς χρῶνται , τὸν Ἀχιλλέα καὶ τὸν Ὀδυσσέα καὶ τὴν γῆν καὶ τὸν οὐρανὸν ὀνομάζοντες , ὡς ὑπὸ τῶν πολλῶν λέγονται ·
πρὸς δὲ τὰς ἐμφάσεις καὶ τὰς μιμήσεις καὶ ὀνοματοποιίαις χρῶνται καὶ μεταφοραῖς , κελαρύζειν καὶ καχλάζειν τὰ κλώμενα τῶν ῥευμάτων λέγοντες , καὶ τὰ βέλη φέρεσθαι λιλαιόμενα χροὸς ἆσαι , καὶ τὴν ἰσόρροπον μάχην ἴσας ὑσμίνη κεφαλὰς , ἔχειν ·
πολλὰς δὲ καὶ συνθέσεις τῶν ὀνομάτων κατὰ μέλη μιμητικῶς σχηματίζουσιν , ὡς Εὐριπίδης ὁ πετόμενος ἱερὸν ἀνὰ Διὸς αἰθέρα γοργοφόνος , καὶ περὶ τοῦ ἵππου Πίνδαρος ὅτε παρ Ἀλφεῷ σύτο δέμας ἀκέντητον ἐν δρόμοισι παρέχων καὶ Ὅμηρος ἐπὶ τῆς ἱπποδρομίας ἅρματα δ αὖ χαλκῷ πεπυκασμένα κασσιτέρῳ τε ἵπποις ὠκυπόδεσσιν ἐπέτρεχον 0 1 ·
οὕτως ἐν ὀρχήσει τὸ μὲν σχῆμα μιμητικόν ἐστι μορφῆς καὶ ἰδέας , καὶ πάλιν ἡ φορὰ πάθους τινὸς ἐμφαντικὸν ἢ πράξεως ἢ δυνάμεως 0 ·
ταῖς δὲ δείξεσι κυρίως αὐτὰ δηλοῦσι τὰ πράγματα , τὴν γῆν , τὸν οὐρανόν , αὐτοὺς τοὺς πλησίον ·
ὃ δὴ τάξει μέν τινι καὶ ἀριθμῷ γιγνόμενον ἔοικε τοῖς ἐν ποιητικῇ κυρίοις ὀνόμασι μετά τινος κόσμου καὶ λειότητος ἐκφερομένοις , ὡς τὰ τοιαῦτα καὶ Θέμιν αἰδοίην ἑλικοβλέφαρὸν τ Ἀφροδίτην Ἥρην τε χρυσοστέφανον καλήν τε Διώνην 0 1 ·
καὶ Ἕλληνος δ ἐγένοντο θεμιστοπόλοι βασιλῆες , Δῶρός τε , Ξοῦθός τε καὶ Αἴολος ἱππιοχάρμης εἰ δὲ μή , τοῖς ἄγαν πεζοῖς καὶ κακομέτροις , ὡς τὰ τοιαῦτα ἐγένοντο τοῦ μὲν Ἡρακλῆς τοῦ δ Ἴφικλος 0 1 2 ·
καί τῆς δὲ πατὴρ καὶ ἀνὴρ καὶ παῖς βασιλεῖς , καὶ ἀδελφοί , καὶ πρόγονοι 0 ·
κλῄζει δ Ἑλλὰς Ὀλυμπιάδα .
τοιαῦτα γὰρ ἁμαρτάνεται καὶ περὶ τὴν ὄρχησιν ἐν ταῖς δείξεσιν , ἂν πιθανότητα μη δὲ χάριν μετ εὐπρεπείας καὶ ἀφελείας ἔχωσι .
καὶ ὅλως ἔφη μεταθήσειν τὸ Σιμωνίδειον ἀπὸ τῆς ζωγραφίας ἐπὶ τὴν ὄρχησιν ·
ποίησιν γὰρ εἶναι τὴν ὄρχησιν σιωπῶσαν , καὶ φθεγγομένην ὄρχησιν πάλιν τὴν ποίησιν 0 ·
ὅθεν εἶπεν οὔ τε γραφικῇ μετεῖναι ποιητικῆς οὔ τε ποιητικῇ γραφικῆς , οὐ δὲ χρῶνται τὸ παράπαν ἀλλήλαις .
ὀρχηστικῇ δὲ καὶ ποιητικῇ κοινωνία πᾶσα καὶ μέθεξις ἀλλήλων ἐστί , καὶ μάλιστα μιμούμεναι περὶ τὸ ὑπορχημάτων γένος ἐνεργὸν ἀμφότεραι τὴν διὰ τῶν σχημάτων καὶ τῶν ὀνομάτων μίμησιν ἀποτελοῦσι .
δόξειε δ ἂν ὥσπερ ἐν γραφικῇ τὰ μὲν ποιήματα τοῖς χρώμασιν ἑοικέναι τὰ δ ὀρχήματα ταῖς γραμμαῖς , ὑφ ὧν ὁρίζεται τὰ εἴδη 0 1 .
δηλοῖ δ ὁ μάλιστα κατωρθωκέναι δόξας ἐν ὑπορχήμασι καὶ γεγονέναι πιθανώτατος ἑαυτοῦ τὸ δεῖσθαι τὴν ἑτέραν τῆς ἑτέρας τὸ γάρ ἀπέλαστον ἵππον ἢ κύνα Ἀμυκλαίαν ἀγωνίῳ ἐλελιζόμενος ποδὶ μίμεο καμπύλον μέλος διώκων ·
ἢ τό οἷος ἀνὰ Δώτιον ἀνθεμόεν πεδίον πέταται θάνατον κεροέσσᾳ τε εὑρέμεν ματεύων ἐλάφῳ τὰν δ ἐπ αὐχένι στρέφοισαν ἕτερον κάρα πάντ ἐπ οἶμον καὶ τὰ ἑξῆς μονονοὺ λειόθεν τὴν ἐν ὀρχήσει διάθεσιν τὰ ποιήματα καὶ παρακαλεῖν τὼ χεῖρε καὶ τὼ πόδε , μᾶλλον δ ὅλον ὥσπερ τισὶ μηρίνθοις ἕλκειν τὸ σῶμα τοῖς μέλεσι καὶ ἐντείνειν , τούτων δὲ λεγομένων καὶ ᾀδομένων , ἡσυχίαν ἄγειν μὴ δυναμένοις 0 1 2 .
αὐτὸς γοῦν ἑαυτὸν οὐκ αἰσχύνεται περὶ τὴν ὄρχησιν οὐχ ἧττον ἢ τὴν ποίησιν ἐγκωμιάζων , ὅταν δὲ γηρῶσαι νῦν ἐλαφρὸν ὄρχημ ἀοιδᾷ ποδῶν μιγνύμεν , Κρῆτα μιν καλέοισι τρόπον 0 .
ἀλλ οὐδὲν οὕτως τὸ νῦν ἀπολέλαυκε τῆς κακομουσίας ὡς ἡ ὄρχησις 0 .
διὸ καὶ πέπονθεν ὃ φοβηθεὶς Ἴβυκος ἐποίησε δέδοικα μή τι πὰρ θεοῖς ἀμπλακὼν τιμὰν πρὸς ἀνθρώπων ἀμείψω .
καὶ γὰρ αὕτη καὶ πάνδημόν τινα ποιητικὴν προσεταιρισαμένη τῆς δ οὐρανίας ἐκπεσοῦσ ἐκείνης τῶν μὲν ἐμπλήκτων καὶ ἀνοήτων κρατεῖ θεάτρων , ὥσπερ τύραννος ὑπήκοον ἑαυτῇ πεποιημένη μουσικὴν ὀλίγου δεῖν ἅπασαν , τὴν δὲ παρὰ τοῖς νοῦν ἔχουσι καὶ θείοις ἀνδράσιν ὡς ἀληθῶς τιμὴν ἀπολώλεκε 0 .
ταῦτα σχεδόν , ὦ Σόσσιε Σενεκίων , τελευταῖα τῶν ἐν τοῖς Μουσείοις τότε παρ Ἀμμωνίῳ τῷ ἀγαθῷ φιλολογηθέντων 0 .
φλΑΟΥΙΑνΟσ 0 .
ἑν Ἑλικῶνι φῆς , ὦ Λύτόβουλε , τοὺς περὶ Ἑρωτος λόγους γενέσθαι , οὓς εἴ τε γραψάμενος εἴ τε καταμνημονεύσας τῷ πολλάκις ἐπανερέσθαι τὸν πατέρα νυνὶ μέλλεις ἡμῖν δεηθεῖσιν ἀπαγγέλλειν 0 .
ΑΥτΟβΟΥλΟσ .
ἐν Ἑλικῶνι παρὰ ταῖς Μούσαις , ὦ Φλαουιανέ , τὰ Ἐρωτικὰ Θεσπιέων ἀγόντων 0 ·
ἄγουσι γὰρ ἀγῶνα πενταετηρικόν , ὥσπερ καὶ ταῖς Μούσαις , καὶ τῷ Ἔρωτι φιλοτίμως πάνυ καὶ λαμπρῶς 0 .
οἶσθ οὖν ὃ σοῦ μέλλομεν δεῖσθαι πάντες οἱ πρὸς τὴν ἀκρόασιν ἥκοντες ;
οὔκ 0 ·
ἀλλ εἴσομαι λεγόντων .
ἄφελε τοῦ λόγου τὸ νῦν ἔχον ἐποποιῶν τε λειμῶνας καὶ σκιὰς καὶ ἅμα κιττοῦ τε καὶ σμιλάκων διαδρομὰς καὶ ὅσ ἄλλα τοιούτων τόπων ἐπιλαβόμενοι γλίχονται τὸν Πλάτωνος Ἰλισσὸν καὶ τὸν ἄγνον ἐκεῖνον καὶ τὴν ἠρέμα προσάντη πόαν πεφυκυῖαν προθυμότερον ἢ κάλλιον ἐπιγράφεσθαι , ΑΥΤΟΒΟΥΛΟΣ 0 .
τί δὲ δεῖται τοιούτων , ὦ ἄριστε Φλαουιανέ , προοιμίων ἡ διήγησις ;
εὐθὺς ἡ πρόφασις , ἐξ ἧς ὡρμήθησαν οἱ λόγοι , χορὸν αἰτεῖ τῷ πάθει καὶ σκηνῆς δεῖται , τὰ τ ἄλλα δράματος οὐδὲν ἐλλείπει ·
μόνον εὐχώμεθα τῇ μητρὶ τῶν Μουσῶν ἵλεων παρεῖναι καὶ συνανασῴζειν τὸν μῦθον .
ὁ γὰρ πατήρ , ἐπεὶ πάλαι , πρὶν ἡμᾶς γενέσθαι , τὴν μητέρα νεωστὶ κεκομισμένος ἐκ τῆς γενομένης τοῖς γονεῦσιν αὐτῶν διαφορᾶς καὶ στάσεως ἀφίκετο τῷ Ἔρωτι θύσων , ἐπὶ τὴν ἑορτὴν ἦγε τὴν μητέρα ·
καὶ γὰρ ἦν ἐκείνης ἡ εὐχὴ καὶ θυσία .
τῶν δὲ φίλων οἴκοθεν μὲν αὐτῷ παρῆσαν οἱ συνήθεις , ἐν δὲ Θεσπιαῖς εὗρε Δαφναῖον τὸν Ἀρχιδάμου καὶ Λύσανδρον Λυσάνδρας ἐρῶντα τῆς Σίμωνος μάλιστα τῶν μνωμένων αὐτὴν εὐημεροῦντα , Σώκλαρον ἐκ Τιθόρας ἥκοντα τὸν Ἀριστίωνος δὲ καὶ Πρωτογένης ὁ Ταρσεὺς καὶ Ζεύξιππος ὁ Λακεδαιμόνιος , ξένοι ·
βοιωτῶν δ ὁ πατὴρ ἔφη γνωρίμων τοὺς πλείστους παρεῖναι .
δύο μὲν ἢ τρεῖς ἡμέρας κατὰ πόλιν , ὡς ἔοικεν , ἡσυχῆ πως φιλοσοφοῦντες ἐν ταῖς παλαίστραις καὶ διὰ τῶν θεάτρων ἀλλήλοις συνῆσαν ·
ἔπειτα φεύγοντες ἀργαλέον ἀγῶνα κιθαρῳδῶν , ἐντεύξεσι καὶ σπουδαῖς προειλημμένον , ἀνέζευξαν οἱ πλείους ὥσπερ ἐκ πολεμίας εἰς τὸν Ἑλικῶνα καὶ κατηυλίσαντο παρὰ ταῖς Μούσαις 0 .
ἕωθεν οὖν ἀφίκετο πρὸς αὐτοὺς Ἀνθεμίων καὶ Πεισίας ἄνδρες ἔνδοξοι , Βάκχωνι δὲ τῷ καλῷ λεγομένῳ προσήκοντες καὶ τρόπον τινὰ δι εὔνοιαν ἀμφότεροι τὴν ἐκείνου διαφερόμενοι πρὸς ἀλλήλους ἦν γὰρ ἐν Θεσπιαῖς Ἰσμηνοδώρα γυνὴ πλούτῳ καὶ γένει λαμπρὰ καὶ νὴ Δία τὸν ἄλλον εὔτακτος βίον .
ἐχήρευσε γὰρ οὐκ ὀλίγον χρόνον ἄνευ ψόγου , καίπερ οὖσα νέα καὶ ἱκανὴ τὸ εἶδος .
τῷ δὲ Βάκχωνι φίλης ὄντι καὶ συνήθους γυναικὸς υἱῷ πράττουσα γάμον κόρης κατὰ γένος προσηκούσης ἐκ τοῦ συμπαρεῖναι καὶ διαλέγεσθαι πολλάκις ἔπαθε πρὸς τὸ μειράκιον αὐτή ·
καὶ λόγους φιλανθρώπους ἀκούουσα καὶ λέγουσα περὶ αὐτοῦ καὶ πλῆθος ὁρῶσα γενναίων ἐραστῶν εἰς τὸ ἐρᾶν προήχθη καὶ διενοεῖτο μηδὲν ποιεῖν ἀγεννές , ἀλλὰ γημαμένη φανερῶς συγκαταζῆν τῷ Βάκχωνι .
παραδόξου δὲ τοῦ πράγματος αὐτοῦ φανέντος , ἥ γε μήτηρ ὑφεωρᾶτο τὸ βάρος τοῦ οἴκου καὶ τὸν ὄγκον ὡς οὐ κατὰ τὸν ἐραστήν 0 1 ·
τινὲς δὲ καὶ συγκυνηγοὶ τῷ μὴ καθ ἡλικίαν τῆς Ἰσμηνοδώρας δεδιττόμενοι τὸν Βάκχωνα καὶ σκώπτοντες ἐργωδέστεροι τῶν ἀπὸ σπουδῆς ἐνισταμένων ἦσαν ἀνταγωνισταὶ πρὸς τὸν γάμον .
ᾐδεῖτο γὰρ ἔφηβος ἔπ ὢν χήρᾳ συνοικεῖν ·
οὐ μὴν ἀλλὰ τοὺς ἄλλους ἐάσας παρεχώρησε τῷ Πεισίᾳ καὶ τῷ Ἀνθεμίωνι βουλεύσασθαι τὸ συμφέρον , ὧν ὁ μὲν ἀνεψιὸς αὐτοῦ ἦν πρεσβύτερος , ὁ δὲ Πεισίας αὐστηρότατος τῶν ἐραστῶν 0 ·
διὸ καὶ πρὸς τὸν γάμον ἀντέπραττε καὶ καθήπτετο τοῦ Ἀνθεμίωνος ὡς προϊεμένου τῇ Ἰσμηνοδώρᾳ τὸ μειράκιον ·
ὁ δ ἐκεῖνον οὐκ ὀρθῶς ἔλεγε ποιεῖν , ἀλλὰ τ ἄλλα χρηστὸν ὄντα μιμεῖσθαι τοὺς φαύλους ἐραστὰς οἴκου καὶ γάμου καὶ πραγμάτων μεγάλων ἀποστεροῦντα τὸν φίλον , ὅπως ἄθικτος αὐτῷ καὶ νεαρὸς ἀποδύοιτο πλεῖστον χρόνον ἐν ταῖς παλαίστραις .
ἵν οὖν μὴ παροξύνοντες ἀλλήλους κατὰ μικρὸν εἰς ὀργὴν προαγάγοιεν , ὥσπερ διαιτητὰς ἑλόμενοι καὶ βραβευτὰς τὸν πατέρα καὶ τοὺς σὺν αὐτῷ παρεγένοντο ·
καὶ τῶν ἄλλων φίλων οἷον ἐκ παρασκευῆς τῷ μὲν ὁ Δαφναῖος παρῆν τῷ δ ὁ Πρωτογένης ἀλλ οὗτος μὲν ἀνέδην ἔλεγε κακῶς τὴν Ἰσμηνοδώραν 0 ·
ὁ δὲ Δαφναῖος ὦ Ἡράκλεις ἔφη τί οὐκ ἄν τις προσδοκήσειεν , εἰ καὶ Πρωτογένης ἔρωτι πολεμήσων πάρεστιν ᾧ καὶ παιδιὰ πᾶσα καὶ σπουδὴ περὶ Ἔρωτα καὶ δι Ἔρωτος , λήθη μὲν λόγων λήθη δὲ πάτρας , οὐχ ὡς τῷ Λαΐῳ πέντε μόνον ἡμερῶν ἀπέχοντι τῆς πατρίδος 0 1 2 ;
βραδὺς γὰρ ὁ ἐκείνου καὶ χερσαῖος Ἔρως , ὁ δὲ σὸς ἐκ Κιλικίας Ἀθήναζε λαιψηρὰ κυκλώσας πτερὰ διαπόντιος πέτεται , τοὺς καλοὺς ἐφορῶν καὶ συμπλανώμενος 0 .
ἀμέλει γὰρ ἐξ ἀρχῆς ἐγεγόνει τοιαύτη τις αἰτία τῷ Πρωτογένει τῆς ἀποδημίας .
γενομένου δὲ γέλωτος , ὁ Πρωτογένης ἐγὼ δέ σοι δοκῶ εἶπεν ἔρωτι νῦν πολεμεῖν , οὐχ ὑπὲρ Ἔρωτος διαμάχεσθαι πρὸς ἀκολασίαν καὶ ὕβριν αἰσχίστοις πράγμασι καὶ πάθεσιν εἰς τὰ κάλλιστα καὶ σεμνότατα τῶν ὀνομάτων εἰσβιαζομένην καὶ ὁ Δαφναῖος αἴσχιστα δὲ καλεῖς ἔφη γάμον καὶ σύνοδον ἀνδρὸς καὶ γυναικός , ἧς οὐ γέγονεν οὐ δ ἔστιν ἱερωτέρα κατάζευξις ;
ἀλλὰ ταῦτα μέν εἶπεν ὁ Πρωτογένης ἀναγκαῖα πρὸς γένεσιν ὄντα σεμνύνουσιν οὐ φαύλως οἱ νομοθέται καὶ κατευλογοῦσι πρὸς τοὺς πολλούς ·
ἀληθινοῦ δ Ἔρωτος οὐ δ ὁτιοῦν τῇ γυναικωνίτιδι μέτεστιν , οὐ δ ἐρᾶν ὑμᾶς ἔγωγέ φημι τοὺς γυναιξὶ προσπεπονθότας ἢ παρθένοις , ὥσπερ οὐ δὲ μυῖαι γάλακτος οὐ δὲ μέλιτται κηρίων ἐρῶσιν , οὐ δὲ σιτευταὶ καὶ μάγειροι φίλα φρονοῦσι πιαίνοντες ὑπὸ σκότῳ μόσχους καὶ ὄρνιθας 0 .
ἀλλ ὥσπερ ἐπὶ σιτίον ἄγει καὶ ὄψον ἡ φύσις μετρίως καὶ ἱκανῶς τὴν ὄρεξιν , ἡ δ ὑπερβολὴ πάθος ἐνεργασαμένη λαιμαργία τις ἢ φιλοψία καλεῖται 0 ·
οὕτως ἔνεστι τῇ φύσει τὸ δεῖσθαι τῆς ἀπ ἀλλήλων ἡδονῆς γυναῖκας καὶ ἄνδρας , τὴν δ ἐπὶ τοῦτο κινοῦσαν ὁρμὴν σφοδρότητι καὶ ῥώμῃ γενομένην πολλὴν καὶ δυσκάθεκτον οὐ προσηκόντως Ἔρωτα καλοῦσιν .
ἔρως γὰρ εὐφυοῦς καὶ νέας ψυχῆς ἁψάμενος εἰς ἀρετὴν διὰ φιλίας τελευτᾷ ·
ταῖς δὲ πρὸς γυναῖκας ἐπιθυμίαις ταύταις , ἂν ἄριστα πέσωσιν , ἡδονὴν περίεστι καρποῦσθαι καὶ ἀπόλαυσιν ὥρας καὶ σώματος , ὡς ἐμαρτύρησεν Ἀρίστιππος , τῷ κατηγοροῦντι Λαΐδος πρὸς αὐτὸν ὡς οὐ φιλούσης ἀποκρινάμενος , ὅτι καὶ τὸν οἶνον οἴεται καὶ τὸν ἰχθῦν μὴ φιλεῖν αὐτόν , ἀλλ ἡδέως ἑκατέρῳ χρῆται ·
τέλος γὰρ ἐπιθυμίας ἡδονὴ καὶ ἀπόλαυσις 0 .
ἔρως δὲ προσδοκίαν φιλίας ἀποβαλὼν οὐκ ἐθέλει παραμένειν οὐ δὲ θεραπεύειν ἐφ ὥρᾳ τὸ λυποῦν καὶ ἀκμάζον , εἰ καρπὸν ἤθους οἰκεῖον εἰς φιλίαν καὶ ἀρετὴν οὐκ ἀποδίδωσιν .
ἀκούεις δέ τινος τραγικοῦ γαμέτου λέγοντος πρὸς τὴν γυναῖκα μισεῖς ;
ἐγὼ δὲ ῥᾳδίως μισήσομαι , πρὸς κέρδος ἕλκων τὴν ἐμὴν ἀτιμίαν .
τούτου γὰρ οὐδέν ἐστιν ἐρωτικώτερος ὁ μὴ διὰ κέρδος ἀλλ ἀφροδισίων ἕνεκα καὶ συνουσίας ὑπομένων γυναῖκα μοχθηρὰν καὶ ἄστοργον ὥσπερ Στρατοκλεῖ τῷ ῥήτορι Φιλιππίδης ὁ κωμικὸς ἐπεγγελῶν ἐποίησεν ἀποστρεφομένης τὴν κορυφὴν φιλεῖς μόλις εἰ δ οὖν καὶ τοῦτο τὸ πάθος δεῖ καλεῖν Ἔρωτα , θῆλυν καὶ νόθον ὥσπερ εἰς Κυνόσαργες συντελοῦντα τὴν γυναικωνῖτιν 0 ·
μᾶλλον δ ὥσπερ ἀετὸν τινα λέγουσι γνήσιον καὶ ὀρεινόν , ὃν Ὅμηρος μέλανα καὶ θηρευτήν προσεῖπεν ἄλλα δὲ γένη νόθων ἐστὶν ἰχθῦς περὶ ἕλη καὶ ὄρνιθας ἀργοὺς λαμβανόντων , ἀπορούμενοι δὲ πολλάκις ἀναφθέγγονταί τι λιμῶδες καὶ ὀδυρτικόν 0 ·
οὕτως εἷς Ἔρως ὁ γνήσιος ὁ παιδικός ἐστιν , οὐ πόθῳ στίλβων , ὡς ἔφη τὸν παρθένιον Ἀνακρέων , οὐ δὲ μύρων ἀνάπλεως καὶ γεγανωμένος , ἀλλὰ λιτὸν αὐτὸν ὄψει καὶ ἄθρυπτον ἐν σχολαῖς φιλοσόφοις ἤ που περὶ γυμνάσια καὶ παλαίστρας περὶ θήραν νέων ὀξὺ μάλα καὶ γενναῖον ἐγκελευόμενον πρὸς ἀρετὴν τοῖς ἀξίοις ἐπιμελείας 0 .
τὸν δ ὑγρὸν τοῦτον καὶ οἰκουρὸν ἐν κόλποις διατρίβοντα καὶ κλινιδίοις γυναικῶν ἀεὶ διώκοντα τὰ μαλθακὰ καὶ θρυπτόμενον ἡδοναῖς ἀνάνδροις καὶ ἀφίλοις καὶ ἀνενθουσιάστοις καταβάλλειν ἄξιον , ὡς καὶ Σόλων κατέβαλε 0 ·
δούλοις μὲν γὰρ ἐρᾶν ἀρρένων παίδων ὠν ἀπεῖπε καὶ ξηραλοιφεῖν , χρῆσθαι δὲ συνουσίαις γυναικῶν οὐκ ἐκώλυσε ·
καλὸν γὰρ ἡ φιλία καὶ ἀστεῖον , ἡ δ ἡδονὴ κοινὸν κ ἀνελεύθερον 0 1 2 .
ὅθεν οὐ δούλων ἐρᾶν παίδων ἐλευθέριόν ἐστιν οὐ δ ἀστεῖον οὐ συνουσίας γὰρ οὗτος ὁ ἔρως , καθάπερ τῶν γυναικῶν 0 1 .
ἔτι δὲ πλείονα λέγειν προθυμουμένου τοῦ Πρωτογένους , ἀντικρούσας ὁ Δαφναῖος εὖ γε νὴ Δί ἔφη τοῦ Σόλωνος ἐμνήσθης ;
καὶ χρηστέον αὐτῷ γνώμονι τοῦ ἐρωτικοῦ ἀνδρός , ἔσθ ἥβης ἐρατοῖσιν ἐπ ἄνθεσι παιδοφιλήσῃ μηρῶν ἱμείρων καὶ γλυκεροῦ στόματος .
πρόσλαβε δὲ τῷ Σόλωνι καὶ τὸν Αἰσχύλον λέγοντα σέβας δὲ μηρῶν ἁγνὸν οὐκ ἐπῃδέσω , ὦ δυσχάριστε τῶν πυκνῶν φιλημάτων ἕτεροι μὲν γὰρ καταγελῶσιν αὐτῶν , εἰ καθάπερ θύτας καὶ μάντεις εἰς τὰ μηρία καὶ τὴν ὀσφὺν ἀποβλέπειν τοὺς ἐραστὰς κελεύουσιν ἐγὼ δὲ παμμέγεθες τοῦτο ποιοῦμαι σημεῖον ὑπὲρ τῶν γυναικῶν εἰ γὰρ ἡ παρὰ φύσιν ὁμιλία πρὸς ἄρρενας οὐκ ἀναιρεῖ τὴν ἐρωτικὴν εὔνοιαν οὐ δὲ βλάπτει , πολὺ μᾶλλον εἰκός ἐστι τὸν γυναικῶν ἢ ἀνδρῶν ἔρωτα τῇ φύσει χρώμενον εἰς φιλίαν διὰ χάριτος ἐξικνεῖσθαι .
χάρις γὰρ οὖν , ὦ Πρωτόγενες , ἡ τοῦ θήλεος ὕπειξις τῷ ἄρρενι κέκληται πρὸς τῶν παλαιῶν ·
ὡς καὶ Πίνδαρος ἔφη τὸν Ἥφαιστον ἄνευ χαρίτων ἐκ τῆς Ἥρας γενέσθαι καὶ τὴν οὔπω γάμων ἔχουσαν ὥραν ἡ Σαπφὼ προσαγορεύουσά φησιν , ὅτι σμίκρα μοι πάις ἔμμεν ἐφαίνεο κ ἄχαρις .
ὁ δ Ἡρακλῆς ὑπό τινος ἐρωτᾶται , βίᾳ δ ἔπραξας χάριτας ἢ πείσας κόρην ; .
ἡ δ ἀπὸ τῶν ἀρρένων ἀκόντων μὲν μετὰ βίας γενομένη καὶ λεηλασίας , ἂν δ ἑκουσίως , σὺν μαλακίᾳ καὶ θηλύτητι , βαίνεσθαι κατὰ Πλάτωνα νόμῳ τετράποδος καὶ παιδοσπορεῖσθαι παρὰ φύσιν ἐνδιδόντων , ἄχαρις χάρις παντάπασι καὶ ἀσχήμων καὶ ἀναφρόδιτος 0 .
ὅθεν , οἶμαι , καὶ ὁ Σόλων ἐκεῖνα μὲν ἔγραψε νέος ὢν ἔτι καὶ σπέρματος πολλοῦ μεστός ὡς ὁ Πλάτων φησί ·
ταυτὶ δὲ πρεσβύτης γενόμενος ἔργα δὲ Κυπρογενοῦς νῦν μοι φίλα καὶ Διονύσου καὶ Μουσέων , ἃ τίθησ ἀνδράσιν εὐφροσύνας ·
ὥσπερ ἐκ ζάλης καὶ χειμῶνος καὶ τῶν παιδικῶν ἐρώτων ἔν τινι γαλήνῃ τῇ περὶ γάμον καὶ φιλοσοφίαν θέμενος τὸν βίον 0 .
εἰ μὲν οὖν τ ἀληθὲς σκοποῦμεν , ὦ Πρωτόγενες ἓν καὶ τ αὐτόν ἐστι πρὸς παῖδας καὶ γυναῖκας πάθος τὸ τῶν Ἐρώτων εἰ δὲ βούλοιο φιλονεικῶν διαιρεῖν , οὐ μέτρι ἂν δόξειε ποιεῖν ὁ παιδικὸς οὗτος , ἀλλ ὥσπερ ὀψὲ γεγονὼς καὶ παρ ὥραν τῷ βίῳ νόθος καὶ σκότιος ἐξελαύνειν τὸν γνήσιον Ἔρωτα καὶ πρεσβύτερον 0 1 .
ἐχθὲς γάρ , ὦ ἑταῖρε , καὶ πρῴην μετὰ τὰς ἀποδύσεις καὶ ἀπογυμνώσεις τῶν νέων παραδὺς εἰς τὰ γυμνάσια καὶ προσανατριβόμενος ἡσυχῆ καὶ προσεμβαλών , εἶτα κατὰ μικρὸν ἐν ταῖς παλαίστραις πτεροφυήσας οὐκέτι καθεκτὸς ἐστιν , ἀλλὰ λοιδορεῖ καὶ προπηλακίζει τὸν γαμήλιον ἐκεῖνον καὶ συνεργὸν ἀθανασίας τῷ θνητῷ γένει , σβεννυμένην ἡμῶν τὴν φύσιν εὐθὺς ἐξανάπτοντα διὰ τῶν γενέσεων .
οὗτος 0 ;
δ ἀρνεῖται τὴν ἡδονήν ·
αἰσχύνεται γὰρ καὶ φοβεῖται .
δεῖ δέ τινος εὐπρεπείας ἁπτομένῳ καλῶν καὶ ὡραίων ·
πρόφασις οὖν φιλία καὶ ἀρετή 0 .
κονίεται δὲ καὶ ψυχρολουτεῖ καὶ τὰς ὀφρῦς αἴρει καὶ φιλοσοφεῖν φησι καὶ σωφρονεῖν ἔξω διὰ τὸν νόμον ·
εἶτα νύκτωρ καὶ καθ ἡσυχίαν γλυκεῖ ὀπώρα φύλακος ἐκλελοιπότος .
εἰ δ , ὥς φησι Πρωτογένης , οὐκ ἔστιν ἀφροδισίων παιδικῶν κοινωνία , πῶς Ἔρως ἔστιν Ἀφροδίτης μὴ παρούσης , ἣν εἴληχε θεραπεύειν ἐκ θεῶν καὶ περιέπειν , τιμῆς τε μετέχειν καὶ δυνάμεως ὅσον ἐκείνη δίδωσιν ;
εἰ δ ἔστι τις Ἔρως χωρὶς Ἀφροδίτης , ὥσπερ μέθη χωρὶς οἴνου πρὸς σύκινον πῶμα καὶ κρίθινον , ἄκαρπον αὐτοῦ καὶ ἀτελὲς τὸ ταρακτικὸν ἐστι καὶ πλήσμιον καὶ ἁψίκορον 0 .
λεγομένων τούτων ὁ Πεισίας ἦν δῆλος ἀγανακτῶν καὶ παροξυνόμενος ἐπὶ τὸν Δαφναῖον ·
μικρὸν δ αὐτοῦ καταλιπόντος ὦ Ἡράκλεις ἔφη τῆς εὐχερείας καὶ θρασύτητος ·
ἀνθρώπους ὁμολογοῦντας ὥσπερ οἱ κύνες ἐκ τῶν μορίων συνηρτῆσθαι πρὸς τὸ θῆλυ μεθιστάναι καὶ μετοικίζειν τὸν θεὸν ἐκ γυμνασίων καὶ περιπάτων καὶ τῆς ἐν ἡλίῳ καθαρᾶς καὶ ἀναπεπταμένης διατριβῆς εἰς ματρυλεῖα καὶ κοπίδας καὶ φάρμακα καὶ μαγεύματα καθειργνύμενον ἀκολάστων γυναικῶν ἐπεὶ ταῖς 0 ·
γε σώφροσιν οὔ τ ἐρᾶν οὔ τ ἐρᾶσθαι δήπου προσῆκόν ἐστιν .
ἐνταῦθα μέντοι καὶ ὁ πατὴρ ἔφη τοῦ Πρωτογένους ἐπιλαβέσθαι καὶ εἰπεῖν τόδ ἐξοπλίζει τ οὔπος Ἀργεῖον λεών , καὶ νὴ Δία Δαφναίῳ συνδίκους ἡμᾶς προστίθησιν οὐ μετριάζων ὁ Πεισίας , ἀλλὰ τοῖς γάμοις ἀνέραστον ἐπάγων καὶ ἄμοιρον ἐνθέου φιλίας κοινωνίαν , ἣν τῆς ἐρωτικῆς πειθοῦς καὶ χάριτος ἀπολιπούσης μονονοὺ ζυγοῖς καὶ χαλινοῖς ὑπ αἰσχύνης καὶ φόβου μάλα μόλις συνεχομένην ὁρῶμεν .
καὶ ὁ Πεισίας ἐμοὶ μέν εἶπεν ὀλίγον μέλει τοῦ λόγου ·
δαφναῖον δ ὁρῶ τ αὐτὸν πάσχοντα τῷ χαλκῷ ·
καὶ γὰρ ἐκεῖνος οὐχ οὕτως ὑπὸ τοῦ πυρός , ὡς ὑπὸ τοῦ πεπυρωμένου χαλκοῦ καὶ ῥέοντος , ἂν ἐπιχέῃ τις , ἀνατήκεται καὶ ῥεῖ συνεξυγραινόμενος καὶ τοῦτον οὐκ ἐνοχλεῖ τὸ Λυσάνδρας κάλλος , ἀλλὰ συνδιακεκαυμένῳ καὶ γέμοντι πυρὸς ἤδη πολὺν χρόνον πλησιάζων καὶ ἁπτόμενος ἀναπίμπλαται ·
καὶ δῆλός ἐστιν , εἰ μὴ ταχὺ φύγοι πρὸς ἡμᾶς , συντακησόμενος .
ἀλλ ὁρῶ εἶπε γιγνόμενον ὅπερ ἂν μάλιστα σπουδάσειεν Ἀνθεμίων , προσκρούοντα τοῖς δικασταῖς καὶ ἐμαυτόν , ὥστε παύομαι καὶ ὁ Ἀνθεμίων ὤνησας εἶπεν ὡς ἔδει γ ἀπ ἀρχῆς λέγειν τι πρὸς τὴν ὑπόθεσιν .
λέγω τοίνυν ὁ Πεισίας ἔφη προκηρύξας ἐμοῦ ·
γ ἕνεκα πάσαις γυναιξὶν ἂν ἐραστήν , ὅτι τῆς γυναικὸς ὁ πλοῦτός ἐστι φυλακτέος τῷ νεανίσκῳ , μὴ συμμίξαντες αὐτὸν ὄγκῳ καὶ βάρει τοσούτῳ λάθωμεν ὥσπερ ἐν χαλκῷ κασσίτερον ἀφανίσαντες μέγα γὰρ ἂν ἐλαφρᾷ καὶ λιτῇ γυναικὶ μειρακίου συνελθὸντος εἰς τ αὐτὸν ἡ κρᾶσις οἴνου δίκην ἐπικρατήσῃ 0 ·
ταύτην δ ὁρῶμεν ἄρχειν καὶ κρατεῖν δοκοῦσαν οὐ γὰρ ἂν ἀπορρίψασα δόξας καὶ γένη τηλικαῦτα καὶ πλούτους ἐμνᾶτο μειράκιον ἐκ χλαμύδος , ἔτι παιδαγωγεῖσθαι δεόμενον .
ὅθεν οἱ νοῦν ἔχοντες αὐτοὶ προΐενται καὶ περικόπτουσιν ὥσπερ ὠκύπτερα τῶν γυναικῶν τὰ περιττὰ χρήματα , τρυφὰς ἐμποιοῦντα καὶ χαυνότητας ἀβεβαίους καὶ κενάς , ὑφ ὧν ἐπαιρόμεναι πολλάκις ἀποπέτονται 0 ·
κ ἂν μένωσι , χρυσαῖς ὥσπερ ἐν Αἰθιοπίᾳ πέδαις δεδέσθαι βέλτιον ἢ πλούτῳ γυναικός 0 1 .
ἐκεῖνο δ οὐ λέγεις ὁ Πρωτογένης εἶπεν ὅτι κινδυνεύομεν ἀναστρέφειν ἀτόπως καὶ γελοίως τὸν Ἡσίοδον , ἂν ἐκείνου λέγοντος μή τε τριηκόντων ἐτέων μάλα πόλλ ἀπολείπων μή τ ἐπιθεὶς μάλα πολλὰ γάμος δέ τοι ὥριος οὗτος 0 ·
ἡ δὲ γυνὴ τέτορ ἡβώοι , πέμπτῳ δὲ γαμοῖτο ·
σχεδὸν ἡμεῖς ἔτεσι τοσούτοις γυναικὶ πρεσβυτέρᾳ , καθαπερεὶ φοίνικας ἢ σῦκ ἐρινεοῖς , ὄμφακα καὶ ἄωρον ἄνδρα περιάψωμεν 0 .
ἐρᾶται γὰρ αὐτοῦ νὴ Δία καὶ κάεται ·
τίς οὖν ὁ κωλύων ἐστὶ κωμάζειν ἐπὶ θύρας , ᾄδειν τὸ παρακλαυσίθυρον , ἀναδεῖν τὰ εἰκόνια , παγκρατιάζειν πρὸς τοὺς ἀντεραστάς ;
ταῦτα γὰρ ἐρωτικά 0 ·
καὶ καθείσθω τὰς ὀφρῦς καὶ παυσάσθω τρυφῶσα , σχῆμα λαβοῦσα τῶν τοῦ πάθους οἰκείων .
εἰ δ αἰσχύνεται καὶ σωφρονεῖ , κοσμίως οἴκοι καθήσθω περιμένουσα τοὺς μνωμένους καὶ σπουδάζοντας .
ἐρᾶν δὲ φάσκουσαν γυναῖκα φυγεῖν τις ἂν ἔχοι καὶ βδελυχθείη , μήτι γε λάβοι γάμου ποιησάμενος ἀρχὴν τὴν τοιαύτην ἀκρασίαν .
παυσαμένου δὲ τοῦ Πρωτογένους , ὁρᾷς εἶπεν ὁ πατήρ ὦ Ἀνθεμίων , ὅτι πάλιν κοινὴν ποιοῦσι τὴν ὑπόθεσιν καὶ τὸν λόγον ἀναγκαῖον ἡμῖν τοῖς οὐκ ἀρνουμένοις ;
οὐ δὲ φεύγουσι τοῦ περὶ γάμον ἔρωτος εἶναι χορευταῖς ;
καὶ ναὶ μὰ Δί εἶπεν ὁ Ἀνθεμίων ·
ἄμυν οὖν διὰ πλειόνων νῦν αὐτὸς ἐρῶν ·
ἔτι δὲ τῷ πλούτῳ βοήθησον , ᾧ μάλιστα δεδίττεται Πεισίας ἡμᾶς .
τί δ εἶπεν ὁ πατὴρ οὐκ ἂν ἔγκλημα γένοιτο γυναικός , εἰ δι ἔρωτα καὶ πλοῦτον ἀπορρίψομεν Ἰσμηνοδώραν ;
βαρεῖα γὰρ καὶ πλουσία 0 ·
τί δ εἰ καλὴ καὶ νέα ;
τί δ εἰ γένει σοβαρὰ καὶ ἔνδοξος ;
αἱ δὲ σώφρονες οὐ δὲ αὐστηρὸν καὶ κατεγνυπωμένον ἐπαχθὲς 0 ·
καὶ δυσκαρτέρητον ἔχουσι , καὶ ποινὰς καλοῦσιν αὐτὰς καὶ τοῖς ἀνδράσιν ὀργιζομένας , ὅτι σωφρονοῦσιν ;
ἆρ οὖν κράτιστον ἐξ ἀγορᾶς γαμεῖν Ἀβρότονόν τινα Θρῇσσαν ἢ Βακχίδα Μιλησίαν ἀνέγγυον ἐπαγομένην δι ὠνῆς καὶ καταχυσμάτων 0 ;
ἀλλὰ καὶ ταύταις ἴσμεν οὐκ ὀλίγους αἴσχιστα δουλεύσαντας .
αὐλητρίδες δὲ Σάμιαι καὶ ὀρχηστρίδες , Ἀριστονίκα καὶ τύμπανον ἔχουσ Οἰνάνθη καὶ Ἀγαθόκλεια διαδήμασι βασιλέων ἐπέβησαν .
ἡ δὲ Σύρα Σεμίραμις οἰκότριβος μὲν ἦν βασιλικοῦ θεράπαινα παλλακευομένη ·
νίνου δὲ τοῦ μεγάλου βασιλέως ἐντυχόντος αὐτῇ καὶ στέρξαντος οὕτως ἐκράτησε καὶ κατεφρόνησεν , ὥστ ἀξιῶσαι καὶ μίαν ἡμέραν αὐτὴν περιιδεῖν ἐν τῷ θρόνῳ καθεζομένην ἔχουσαν τὸ διάδημα καὶ χρηματίζουσαν .
δόντος δ ἐκείνου καὶ κελεύσαντος πάντας ὑπηρετεῖν ὥσπερ αὐτῷ καὶ πείθεσθαι , μετρίως ἐχρῆτο τοῖς πρώτοις ἐπιτάγμασι , πειρωμένη τῶν δορυφόρων 0 ·
ἐπεὶ δ ἑώρα μηδὲν ἀντιλέγοντας μη δ ὀκνοῦντας , ἐκέλευσε συλλαβεῖν τὸν Νίνον εἶτα δῆσαι , τέλος δ ἀποκτεῖναι ·
πραχθέντων δὲ πάντων , ἐβασίλευσε τῆς Ἀσίας ἐπιφανῶς πολὺν χρόνον .
ἡ δὲ Βελεστίχη , πρὸς Διός , οὐ βάρβαρον ἐξ ἀγορᾶς γύναιον , ἧς ἱερὰ καὶ ναοὺς Ἀλεξανδρεῖς ἔχουσιν , ἐπιγράψαντος δι ἔρωτα τοῦ βασιλέως Ἀφροδίτης Βελεστίχης 0 ;
ἡ δὲ σύνναος μὲν ἐνταυθοῖ καὶ συνίερος τοῦ Ἔρωτος , ἐν δὲ Δελφοῖς κατάχρυσος ἑστῶσα μετὰ τῶν βασιλέων καὶ βασιλειῶν , ποίᾳ προικὶ τῶν ἐραστῶν ἐκράτησεν 0 ;
ἀλλ ὥσπερ ἐκεῖνοι δι ἀσθένειαν ἑαυτῶν καὶ μαλακίαν ἔλαθον ἑαυτοὺς γενόμενοι λεία γυναικῶν , οὕτω πάλιν ἄδοξοι καὶ πένητες 0 ;
ἕτεροι πλουσίαις γυναιξὶ καὶ λαμπραῖς συνελθόντες οὐ διεφθάρησαν οὐ δ ὑφῆκάν τι τοῦ φρονήματος , ἀλλὰ τιμώμενοι καὶ κρατοῦντες μετ εὐνοίας συγκατεβίωσαν .
ὁ δὲ συστέλλων τὴν γυναῖκα καὶ συνάγων εἰς μικρόν , ὥσπερ δακτύλιον δακτύλων ἰσχνὸς ὢν μὴ περιρρυῇ δεδιώς , ὅμοιός ἐστι τοῖς ἀποκείρουσι τὰς ἵππους εἶτα πρὸς ποταμὸν ἢ λίμνην ἄγουσι ·
καθορῶσαν γὰρ ἑκάστην τὴν εἰκόνα τῆς ὄψεως ἀκαλλῆ καὶ ἄμορφον , ἀφιέναι τὰ φρυάγματα λέγεται καὶ προσδέχεσθαι τὰς τῶν ὄνων ἐπιβάσεις .
πλοῦτον δὲ γυναικὸς αἱρεῖσθαι μὲν πρὸ ἀρετῆς ἢ γένους ἀφιλότιμον κ ἀνελεύθερον , ἀρετῇ δὲ καὶ γένει προσόντα φεύγειν ἀβέλτερον 0 1 .
ὁ μὲν γὰρ Ἀντίγονος ὠχυρωμένῳ τὴν Μουνιχίαν τῷ φρουροῦντι γράφων ἐκέλευε ποιεῖν μὴ μόνον τὸν κλοιὸν ἰσχυρὸν ἀλλὰ καὶ τὸν κύνα λεπτόν , ὅπως ὑφαιρῇ τὰς εὐπορίας τῶν Ἀθηναίων ἀνδρὶ δὲ πλουσίας ἢ καλῆς οὐ προσήκει μη δὲ τὴν γυναῖκα ποιεῖν ἄμορφον ἢ πενιχράν , ἀλλ ἑαυτὸν ἐγκρατείᾳ καὶ φρονήσει καὶ τῷ μηδὲν ἐκπεπλῆχθαι τῶν περὶ ἐκείνην ἴσον παρέχειν καὶ ἀδούλωτον , ὥσπερ ἐπὶ ζυγοῦ ῥοπὴν τῷ ἤθει προστιθέντα καὶ βάρος , ὑφ οὗ κρατεῖται καὶ ἄγεται δικαίως ἅμα καὶ συμφερόντως 0 .
καὶ μὴν ἡλικία γε πρὸς 0 ;
γάμον καὶ ὥρα τὸ τίκτειν ἔχουσα καὶ τὸ γεννᾶν εὐάρμοστός ἐστιν ·
ἀκμάζειν δὲ τὴν γυναῖκα πυνθάνομαι , καὶ ἅμα τῷ Πεισίᾳ προσμειδιάσας οὐδενὸς γάρ ἔφη τῶν ἀντεραστῶν πρεσβυτέρα οὐ δ ἔχει πολιάς , ὥσπερ ἔνιοι τῶν Βάκχωνι προσαναχρωννυμένων 0 .
εἰ δ οὗτοι καθ ὥραν ὁμιλοῦσι , τί κωλύει κ ἀκείνην ἐπιμεληθῆναι τοῦ νεανίσκου βέλτιον ἡστινοσοῦν νέας ;
δύσμικτα γὰρ τὰ νέα καὶ δυσκέραστα καὶ μόλις ἐν χρόνῳ πολλῷ τὸ φρύαγμα καὶ τὴν ὕβριν ἀφίησιν , ἐν ἀρχῇ δὲ κυμαίνει καὶ ζυγομαχεῖ καὶ μᾶλλον ἂν Ἔρως ἐγγένηται , καὶ καθάπερ πνεῦμα κυβερνήτου μὴ παρόντος , ἐτάραξε καὶ συνέχεε τὸν γάμον οὔ τ ἄρχειν δυναμένων οὔ τ ἄρχεσθαι βουλομένων 0 .
εἰ δ ἄρχει βρέφους μὲν ἡ τίτθη καὶ παιδὸς ὁ διδάσκαλος ἐφήβου δὲ γυμνασίαρχος ἐραστὴς δὲ μειρακίου γενομένου δ ἐν ἡλικίᾳ νόμος καὶ στρατηγὸς οὐδεὶς δ ἄναρκτος οὐ δ αὐτοτελής , τί δεινὸν εἰ γυνὴ νοῦν ἔχουσα πρεσβυτέρα κυβερνήσει νέου βίον ἀνδρός , ὠφέλιμος μὲν οὖσα τῷ φρονεῖν μᾶλλον ἡδεῖα δὲ τῷ φιλεῖν καὶ προσηνής 0 1 2 ;
τὸ δ ὅλον ἔφη καὶ τὸν Ἡρακλέα Βοιωτοὺς ὄντας ἔδει σέβεσθαι καὶ μὴ δυσχεραίνειν τῷ παρ ἡλικίαν τοῦ γάμου , γιγνώσκοντας ὅτι κ ἀκεῖνος τὴν ἑαυτοῦ γυναῖκα Μεγάραν Ἰολάῳ συνῴκισεν ἑκκαιδεκαέτει τότ ὄντι τρία καὶ τριάκοντ ἔτη γεγενημένην .
τοιούτων λόγων , ὁ πατὴρ ἔφη , παρόντων αὐτοῖς , ἐλθεῖν τῷ Πεισίᾳ ἑταῖρον ἐκ πόλεως ἵππῳ θέοντα , πρᾶγμα θαυμαστὸν ἀπαγγέλλοντα τετολμημένον .
ἡ γὰρ Ἰσμηνοδώρα , ὡς ἔοικεν , αὐτὸν μὲν οὐκ ἀηδῶς ἔχειν οἰομένη τὸν Βάκχωνα πρὸς τὸν γάμον , αἰσχύνεσθαι δὲ τοὺς ἀποτρέποντας , ἔγνω μὴ προέσθαι τὸ μειράκιον .
τῶν οὖν φίλων τοὺς μάλιστα τοῖς βίοις νεαροὺς καὶ συνερῶντας αὐτῇ καὶ τῶν γυναικῶν τὰς συνήθεις μεταπεμψαμένη καὶ συγκροτήσασα παρεφύλαττε τὴν ὥραν , ἣν ὁ Βάκχων ἔθος εἶχεν ἀπιὼν εἰς παλαίστρας παρὰ τὴν οἰκίαν αὐτῆς παρεξιέναι κοσμίως .